Akteur Gene Wilder oorledeGene Wilder in “See no evil, Hear no evil” (1989) Foto: IMDB Die Amerikaanse akteur, Gene Wilder, veral bekend vir sy rol in Willy Wonka & the Chocolate Factory, is in die ouderdom van 83 oorlede. Sy familie het sy afsterwe by sy huis Stamford, Connecticut, bevestig. Sy broerskind, Jordan Walker-Pearlman, het gesê hy is oorlede weens komplikasies van Alzheimer se siekte. Die komediant was ook in klassieke rolprente soos The Producers, Blazing Saddles, Young Frankenstein en See no evil, hear no evil, te sien. Hy het gereeld saam met die skrywer en regisseur Mel Brooks en die komediant Richord Pryor gewerk. Wilder is twee keer vir ŉ Oscar-toekenning benoem. Hy is in 1989 met nie-Hodgkin-limfoom (kanker van die limfatiese stelsel) gediagnoseer.